Harta magica a sinelui, pentru copii - Daniel J. Siegel
Aventuri pentru copiii de varsta prescolara, care sa-i ajute sa parcurga provocarile de zi cu zi si sa creasca intr-un mediu plin de grija si bunatate Cum putem sa ne ajutam copiii sa treaca de la Ma simt coplesit la Ma descurc cu emotia asta? Neuropsihiatrul cunoscut la nivel Mondial si coautorul cartii Creierul copilului tau, dr. Daniel J. Siegel are raspunsul: Harta magica a sinelui, pentru copii. O Harta magica este un instantaneu al experientei noastre din momentul de fata, in orice clipa. Ea ne arata unde suntem acum, pentru a putea decide unde sa mergem mai departe. In seria de carti pentru copii, dr. Siegel da viata conceptului de Harti magice ale sinelui cu doua noi carti: o carte de activitati pentru preadolescenti si adolescenti, precum si cartea de fata, o poveste cu aventuri pentru copiii de varsta prescolara. Este prima serie de acest fel care isi propune sa prezinte copiilor neurostiinta invatarii socio-emotionale, intr-o maniera usor de citit (si amuzanta!). Harta magica a sinelui este scrisa in rime incantatoare, captivante, interactive. Copiii cu varste cuprinse intre 3-7 ani vor iubi aceasta carte frumos ilustrata, care ii plimba pe taramuri departate - prin jungla, prin desert si pe o corabie de pirati - in timp ce invata despre ganduri, sentimente si experiente senzoriale. Cu ajutorul a trei instrumente usor de retinut - un buton de pauza, o lanterna si un monitor al starii de bine -, copiii vor invata sa-si creeze propria Harta magica a sinelui, un instantaneu intern al propriei experiente din momentul prezent, astfel incat sa poata naviga cu bunatate printre sentimente precum dezamagirea, nerabdarea, plictiseala, tristetea si furia. \n \n Traducere din limba engleza de Anca Cristina Ilie.